CELEX: 32022R0230
Language: et
Date: 2022-02-18 00:00:00
Title: Komisjoni rakendusmäärus (EL) 2022/230, 18. veebruar 2022, millega muudetakse rakendusmäärust (EL) 2018/2019 seoses liikide Corylus avellana L. ja Corylus colurna L. Serbiast pärit istutamiseks ettenähtud taimedega

21.2.2022   
               
               
                  ET
               
               
                  Euroopa Liidu Teataja
               
               
                  L 39/11
               
            
         KOMISJONI RAKENDUSMÄÄRUS (EL) 2022/230,
         18. veebruar 2022,
         millega muudetakse rakendusmäärust (EL) 2018/2019 seoses liikide Corylus avellana L. ja Corylus colurna L. Serbiast pärit istutamiseks ettenähtud taimedega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ, (1) eriti selle artikli 42 lõike 4 esimest lõiku,
         ning arvestades järgmist:
         
                     (1)
                  
                  
                     Komisjoni rakendusmäärusega (EL) 2018/2019 (2) on esialgse riskihindamise põhjal kehtestatud kõrge riskiga taimede, taimsete saaduste ja muude objektide loetelu.
                  
               
                     (2)
                  
                  
                     Komisjoni rakendusmääruses (EL) 2018/2018 (3) on sätestatud erieeskirjad korra kohta, mida tuleb järgida määruse (EL) 2016/2031 artikli 42 lõikes 4 osutatud riskihindamise tegemisel kõrge riskiga taimede, taimsete saaduste ja muude objektide kohta.
                  
               
                     (3)
                  
                  
                     Pärast esialgset riskihindamist lisati rakendusmääruse (EL) 2018/2019 lisasse kõrge riskiga taimedena 34 perekonna ja ühe liigi istutamiseks ettenähtud taimed, sealhulgas perekond Corylus L., mis on pärit mis tahes kolmandast riigist.
                  
               
                     (4)
                  
                  
                     29. mail 2020 esitas Serbia komisjonile taotluse eksportida liitu liigi Corylus avellana L. ja liigile Corylus colurna L. poogitud Corylus avellana L. ühe- kuni kolmeaastaseid, paljasjuurseid, puhkeseisundis, lehtedeta, istutamiseks ettenähtud taimi ning liigi Corylus avellana L. kaheaastaseid, kasvusubstraadis, puhkeseisundis, lehtedeta, istutamiseks ettenähtud taimi. Taotlusele oli lisatud ka vastav tehniline toimik.
                  
               
                     (5)
                  
                  
                     25. märtsil 2021 võttis Euroopa Toiduohutusamet (edaspidi „toiduohutusamet“) vastu teadusliku arvamuse liikide Corylus avellana L. ja Corylus colurna Serbiast pärit istutamiseks ettenähtud taimedega seotud kaubariski hindamise kohta (4). Toiduohutusamet tegi kindlaks, et kõnealuste istutamiseks ettenähtud taimede kahjustaja on Grapevine flavescence dorée phytoplasma. See taimekahjustaja on loetletud komisjoni rakendusmääruse (EL) 2019/2072 (5) II lisa B osa punktis F liidu karantiinse taimekahjustajana, mida liidu territooriumil teadaolevalt esineb.
                  
               
                     (6)
                  
                  
                     Kõnealuse arvamuse alusel leiab komisjon, et liikide Corylus avellana L. ja Corylus colurna L. Serbiast pärit istutamiseks ettenähtud taimede liitu sissetoomisega seotud fütosanitaarrisk on vastuvõetav, kui on täidetud vastavad rakendusmääruse (EL) 2019/2072 VII lisas sätestatud impordi erinõuded. See kehtib kõigi nende liikide istutamiseks ettenähtud taimede suhtes, olenemata nende vanusest või sellest, kas need on paljasjuursed, puhkeseisundis või lehtedeta.
                  
               
                     (7)
                  
                  
                     Seetõttu ei tuleks kõnealuseid istutamiseks ettenähtud taimi enam käsitada kõrge riskiga taimedena. Seepärast tuleks rakendusmääruse (EL) 2018/2019 lisa vastavalt muuta.
                  
               
                     (8)
                  
                  
                     Selleks et täita liidu kohustusi, mis tulenevad Maailma Kaubandusorganisatsiooni sanitaar- ja fütosanitaarmeetmete rakendamise lepingust, (6) tuleks kõnealuste kaupade importi taasalustada võimalikult kiiresti. Seepärast peaks käesolev määrus jõustuma kolmandal päeval pärast selle avaldamist.
                  
               
                     (9)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2018/2019 muutmine
            Rakendusmääruse (EL) 2018/2019 lisa muudetakse vastavalt käesoleva määruse lisale.
         
         
            Artikkel 2
            Jõustumine
            Käesolev määrus jõustub kolmandal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. veebruar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 317, 23.11.2016, lk 4.
         
            (2)  Komisjoni 18. detsembri 2018. aasta rakendusmäärus (EL) 2018/2019, millega kehtestatakse määruse (EL) 2016/2031 artikli 42 tähenduses kõrge riskiga taimede, taimsete saaduste ja muude objektide ajutine loetelu ning kõnealuse määruse artikli 73 tähenduses selliste taimede loetelu, mille sissetoomisel liitu ei nõuta fütosanitaarsertifikaati (ELT L 323, 19.12.2018, lk 10).
         
            (3)  Komisjoni 18. detsembri 2018. aasta rakendusmäärus (EL) 2018/2018, millega kehtestatakse erieeskirjad korra kohta, mida tuleb järgida Euroopa Parlamendi ja nõukogu määruse (EL) 2016/2031 artikli 42 lõike 1 tähenduses kõrge riskiga taimede, taimsete saaduste ja muude objektidega seotud riskihindamise tegemisel (ELT L 323, 19.12.2018, lk 7).
         
            (4)  EFSA PLH Panel (EFSA taimetervise komisjon), 2021. Scientific Opinion on the commodity risk assessment of Corylus avellana and Corylus colurna plants from Serbia. EFSA Journal 2021; 19(5): 6571, 55 lk. https://doi.org/10.2903/j.efsa.2021.6571.
         
            (5)  Komisjoni 28. novembri 2019. aasta rakendusmäärus (EL) 2019/2072, millega kehtestatakse ühetaolised tingimused Euroopa Parlamendi ja nõukogu määruse (EL) 2016/2031 rakendamiseks seoses taimekahjustajatevastaste kaitsemeetmetega ning tunnistatakse kehtetuks komisjoni määrus (EÜ) nr 690/2008 ja muudetakse komisjoni rakendusmäärust (EL) 2018/2019 (ELT L 319, 10.12.2019, lk 1).
         
            (6)  Maailma Kaubandusorganisatsiooni sanitaar- ja fütosanitaarmeetmete rakendamise leping, https://www.wto.org/english/tratop_e/sps_e/spsagr_e.htm.
      
      
         
            LISA
            Rakendusmääruse (EL) 2018/2019 lisa punkti 1 tabeli teises veerus „Kirjeldus“ asendatakse kanne „Corylus L.“ järgmisega:
            
               „Corylus L., v.a liikide Corylus avellana L. või Corylus colurna L. Serbiast pärit istutamiseks ettenähtud taimed“.